《追和东坡先生亲笔陈季常见过三首》
元代·方回

前后赤壁赋，悲歌惨江风。
江山元不改，在公神游中。
三经及字说，胎祸垂无穷。
想如季常辈，对寤三叹同。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。